stanford-oval/wikipedia huggingface dataset:
טרולהטן

| --- | --- |
טרולהטן
 מדינה:  שוודיה שוודיה
 מחוז:  וסטרה ייטלנד
 חבל ארץ:  וסטרייטלנד וסטרייטלנד
 תאריך ייסוד:  1916
 שטח:  23.8 קמ"ר
 אוכלוסייה:  ‏
  ‑ בעיר:  50,502 (31 בדצמבר 2020)
  ‑ צפיפות:  1,944 נפש לקמ"ר (2005)
 קואורדינטות:  58°17′N 12°17′E﻿ / ﻿58.283°N 12.283°E﻿ / 58.283; 12.283
 אזור זמן:  UTC+1
 http://www.trollhattan.se
  מפת מיקום  מפה מפורטת   (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי טרולהטן(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי טרולהטן(למפת מחוז וסטרה ייטלנד רגילה) גטבורג בורוס לינדשפין אג. וטר.  אגם ונן  הים הצפוני  נורווגיה ורמלנד ארברו אסט. ינשפין הלנד קר.טרולהטן(למפת מחוז וסטרה ייטלנד מוגדלת) גטבורג בורוס לינדשפין אגם וטרן  אגם ונן  הים הצפוני  נורווגיה ורמלנד ארברו אסטרייטלנד ינשפין הלנד קרונובריטרולהטן  he tabBackground:;tabBorder:#aaa;defaultTab:0;
טרולהטן (בשוודית: Trollhättan) היא עיר בשוודיה, במחוז וסטרה ייטלנד, על הנהר יֶטָה. נכון לשנת 2020 התגוררו בשטח עיריית טרולהטן 50,502 נפשות.
היסטוריה

השם הקדום בו נזכר המקום הוא Eiðar - "מעברים צרים במים", שמה של העיר כיום, עם זאת, יכול להתפרש כ"מצנפתו של הטרול" (דמות מסאגות נורדיות), והוא מתייחס לצורתן של כיפות הגבעות.
העיר שוכנת כעשרה קילומטרים דרומית לאגם ונרן, מוצאו של הנהר יטה; והיא משופעת במפלים קטנים ובשערי-ויסות לאורכו של הנהר, שנבנו החל מראשית המאה ה-19 אחרי דורות של ניסיונות להכניע את קצפו של הזרם הגועש ולאפשר מעבר כלי שיט. הקטע הראשון, תעלת-טרוֹלהֵטֵה, נפתח בשנת 1800 והיה לשם דבר טכנולוגי. יחסיה ארוכי השנים של טרולהטן עם הנהר הניעו את התעשייה ההידרואלקטרית והיוו את התשתית לתעשייתה של שוודיה המודרנית.
מרכז העיר התפתח סביב בתי מלאכה לניסור עצים שפעלו כבר בימי הביניים, וגם היום רבים בו בתי העץ הנמוכים. עם זאת העיר קיבלה את מעמדה לא לפני המאה ה-20, אז התבססה באזור תעשיית החשמל. חברת סאאב, מהגדולות במשק השוודי והעולמי בייצור מכוניות, יושבת בטרולהטן.
המפלים של טרולהטן, כמו גם הסכרים והגשר מהגדולים בשוודיה, נמנים עם האטרקציות שמציעה העיר. תעשיית הסרטים הצעירה העניקה למקום את הכינוי "טרוליווד" (Trollywood), על משקל הוליווד.
בתחילת שנות ה-70 של המאה ה-20, בעקבות גירוש אסיאתים מאוגנדה, רבים מהם התיישבו בעיר והוקם מסגד טרולהטן.
בעיר קיים אי עם טירה עליו. אי הטירה מופיע בסדרת האנימה נילס הולגרסון כשמתואר שמסביבו אגם ברבורים.
רחוב אופייני במרכז העיר
מונטיצ'ליט

| --- | --- |

 תכונות המינרל
 הרכב כימי:  CaMgSiO4
 מערך קריסטלוגרפי:  אורתורומבי
 צורת הגביש:  בדרך כלל גרגרי או מסה חסרת צורה, אך גם כגבישים מפותחים שצורתם מנסרות דקות עד 5 ס"מ
 צבע:  חסר צבע, לבן, אפור ירקרק עד אפור. חסר צבע בפיסה דקה מנוסרת.
 ברק:  זגוגי. בגושים הברק הוא דמוי שרף.
 שקיפות:  שקוף עד שקוף למחצה
 פצילות:  גרועה בכיוון אחד
 שבירה:  בלתי שווה עד קרובה לקונכייה
 קשיות:  5.5-5 בסולם מוס
 משקל סגולי:  3.27-3.05
 שרטוט:  לבן
 מידע נוסף:  לעיתים נוצרים גבישים תאומים היוצרים צורת כוכב בעל ששה קודקודים
 מינרלים נלווים:  וזוביאניט, קלציט, ספינל, מרוויניט, אקרמניט, אפטיט, וגהלניט
איור 1: המבנה של תא היחידה של האוליבין במבט לאורך ציר a. אטומי החמצן באדום, הצורן בוורוד, המגנזיום והסידן בכחול. היטל של תא היחידה משורטט כמלבן שחור
מונטיצ'ליט הוא מינרל נזוסיליקטי (סיליקט במבנה דמוי איים) השייך לקבוצת האוליבין.
תכונות

נוסחת המבנה הכימי של מונטיצ'ליט טהור היא CaMgSiO4. המונטיצ'ליט יוצר תמיסה מוצקה (שורה איזומורפית, כלומר תרכובות דומות בהרכבן) עם המינרל קירששטייניט העשיר בברזל (CaFeSiO4), אף הוא חבר בקבוצת האוליבין.
כמו שאר המינרלים בקבוצת האוליבין, המונטיצ'ליט מתגבש במערכת האורתורומבית (חבורת סימטריות מרחבית Pbnm) כפי שמוצג באיור 1. היונים של המגנזיום מצויים באתר M1 והיונים של הסידן באתר M2. תא היחידה גדול יותר מתא היחידה של האוליבין נטול הסידן, הפורסטריט, והפרמטרים שלו הם: Å‏a=4.815‏, b=11.155Å‏, c=6.438Å.
המונטיצ'ליט מופיע בטבע בדרך כלל במקבצים גרגריים או חסרי צורה. אך גם כגבישים מפותחים שצורתם מנסרות דקות עד 5 ס"מ. הקשיות של המינרל בינונית, 5.5-5 בסולם מוס, והמשקל הסגולי הוא בממוצע 3.05.
אופטית המינרל הוא דו-צירי שלילי. מקדם השבירה של המונטיצ'ליט נע בין 1.63 ל-1.68. צבעם של גבישי המונטיצ'ליט הוא בדרך כלל לבן, אפור ירקרק עד אפור. פיסה דקה מנוסרת של מונטיצ'ליט היא חסרת צבע.
המינרל נתגלה לראשונה ב-1831 בהר סומה (Monte Somma)‏ במחוז קמפניה, שבאיטליה. המינרל קרוי על שם תאודורו מונטיצ'לי (Teodoro Monticelli‏; 1845-1759), מינרלוג איטלקי הידוע בשל מחקריו על הגאולוגיה והוולקנולוגיה של הר הווזוב, ובשל אוסף המינרלים הגדול שהיה במוזיאון שהקים על שמו בנאפולי. הדגימה המקורית שנתנה את השם למינרל מצויה באוניברסיטת נאפולי.
מקור ותפוצה

המונטיצ'ליט נוצר בהתמרה של דולומיט צורני, בהתמרת מגע בין אבני גיר לגברו עשיר באוליבין, בסלעי סקארן בהתמרת מגע בין גרניט לדולומיט, ובסלע היסוד קרבונאטיט שהוא תוצר של מאגמה ענייה בסיליקה ועשירה בפחמן דו-חמצני. במקרים נדירים בסלעי היסוד פרידוטיט ונפליניט.
מקומות לדוגמה בהם ניתן למצוא מונטיצ'ליט כוללים את הר סומה, סמוך להר הגעש וזוב שבמחוז קמפניה שבאיטליה (המקום שבו נתגלה המינרל לראשונה); בגבעת סקאוט (Scawt Hill), ליד העיר הנמל לרן במחוז אנטרים שבצפון אירלנד; באי מאק (Muck) שבסקוטלנד; בקרסטמור (Crestmore) מחוז ריברסייד שבקליפורניה, ובמגנט קוב (Magnet Cove) במחוז הוט ספרינג (Hot Spring) שבארקנסו שבארצות הברית, ובמסיב קובדור בחצי האי קולה שברוסיה.
בישראל ניתן למצוא מונטיצ'ליט בתצורת חתרורים שבאזור מדבר יהודה.
לקריאה נוספת

Deer, W. A., Howie, R. A., and Zussman, J. (1992). An introduction to the rock-forming minerals (2nd ed.). Harlow: Longman ISBN 0-582-30094-0
הערות שוליים

↑  כך על פי אתר Mindat. עם זאת על פי אתר Mineral Galleries לא תמיד נוהגים לכלול את המינרלים המכילים סידן בקבוצת האוליבין.
↑  הר געש קדום שפסגתו קרסה לפני כ-17 אלף שנה בפעילות געשית, ובמרכז הקלדרה שנוצרה מצוי החרוט הגעשי של הר הגעש וזוב
↑  לרשימה המלאה ניתן להיעזר בקישור לאתר Mindat.
↑  יהושע קולודני ושולמית גרוס, Thermal Metamorphism by Combustion of Organic Matter
מונטלה

ערך זה עוסק בעיירה בקמרון. אם התכוונתם למשמעות אחרת, ראו .
| --- | --- |
 מדינה:  קמרון קמרון
 אזור:  אזור המרכז
 ראש העיר:  טסלה מנדי אנדרה
 גובה:  330 מטרים
 אוכלוסייה:  ‏
  ‑ בעיר:  36,933 (11 בנובמבר 2005)
  ‑ צפיפות:  88.80 נפש לקמ"ר (11 בנובמבר 2005)
 קואורדינטות:  4°16′34″N 11°15′47″E﻿ / ﻿4.2761111111111°N 11.263055555556°E﻿ / 4.2761111111111; 11.263055555556 
 אזור זמן:  UTC +1
 http://cvuc.cm/national/index.php/fr/carte-communale/region-du-centre/111-association/carte-administrative/centre/lekie/498-monatele
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה מונטלה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה מונטלה(למפת אזור המרכז רגילה) יאונדה אובאלה ננגה-אבוקו באפיה נטואי המזרח הדרום אדמאווה החוף המערב צפון-מערבמונטלה(למפת אזור המרכז מוגדלת) יאונדה אובאלה ננגה-אבוקו באפיה נטואי המזרח הדרום אדמאווה החוף המערב צפון-מערבמונטלה  he tabBackground:;tabBorder:#aaa;defaultTab:0;
 
מוֹנַטֶלֶה (בצרפתית: Monatélé) היא עיירה באזור המרכז שבקמרון.
גאוגרפיה

מונטלה נמצאת כ-51 ק"מ מצפון לבירת המדינה ומבירת האזור יאונדה. העיירה שוכנת על גדות נהר סאנגה (אנ').
תנועה ותחבורה

מונטלה ממוקמת ליד הכביש הלאומי N4.
כלכלה ותיירות

בעיירה יש 3 בתי מלונות, מרכז קניות וחנות כלבו.
הערות שוליים

1 2  Monatélé (Arrondissement, Cameroon) - Population Statistics, Charts, Map and Location, www.citypopulation.de
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
יאן רוזנטל

יאן רוזנטל (בגרמנית: Jan Rosenthal; ‏נולד ב-7 באפריל 1986) הוא כדורגלן עבר גרמני ממוצא יהודי ששיחק בעמדת הקשר התוקף או החלוץ השני.
קריירה

רוזנטל התחיל את הקריירה שלו בהנובר 96. ב-13 באוגוסט 2006 הוא ערך את הופעת הבכורה שלו בניצחון 2-4 נגד ורדר ברמן. ב-21 באוקטובר 2006 הבקיע את שער הבכורה שלו נגד שאלקה 04. עד מהרה ביסס את מקומו בהרכב המועדון. ב-11 ביוני 2010 חתם על חוזה לשלוש שנים בפרייבורג. בקיץ 2013 חתם באיינטרכט פרנקפורט ל-3 שנים. בפברואר 2015 הושאל לדרמשטאדט 98 מהבונדסליגה השנייה עד לתום העונה. בתום העונה העפילה הקבוצה לבונדסליגה ורוזנטל חתם לשנתיים במועדון.
ביוני 2018 הודיע על פרישה מכדורגל.
בצעירותו שיחק רוזנטל בנבחרת הצעירה של גרמניה.
טרולים

ערך זה עוסק בסרט קולנוע. אם התכוונתם למשמעות אחרת, ראו .
| --- | --- |

כרזת הסרט בעברית
 מבוסס על:  בובות "טרולים" מאת תומאס דאם
 בימוי:  מייק מיטשל, וולט דורן
 הופק בידי:  ג'ינה שאי
 תסריט:  ג'ינתן אייבל וגלן ברגר
 עריכה:  ג'ולי רוג'רס 
 שחקנים ראשיים:  אנה קנדריק ג'סטין טימברלייק זואי דשנל ראסל בראנד ג'יימס קורדן גוון סטפאני
 מדבבים:  אנה קנדריק ג'ייסון שוורצמן ג'סטין טימברלייק קלואי גרייס מורץ 
 מוזיקה:  כריסטוף בק
 צילום:  יונג דיוק ג'ון 
 מדינה:  ארצות הברית
 חברת הפקה:  אולפני ההנפשה של דרימוורקס
 חברה מפיצה:  פוקס המאה ה-20
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  בריטניה 21 באוקטובר 2016 ארצות הברית 4 בנובמבר 2016 ישראל 13 באוקטובר 2016
 משך הקרנה:  93 דקות
 שפת הסרט:  אנגלית
 סוגה:  סרט פנטזיה 
 תקציב:  $120,000,000
 הכנסות:  $329,166,380 (26 בדצמבר 2016)
 הכנסות באתר מוג'ו:   trolls
 סרט הבא:  טרולים מסביב לעולם
 אתר רשמי
 דף הסרט ב־IMDb
 
טרולים (באנגלית: Trolls) הוא סרט הנפשה קומי מוזיקלי אמריקאי בתלת-ממד המבוסס על בובות הטרולים מאת תומאס דאם. הסרט הופק על ידי חברת דרימוורקס אנימציות ובוים על ידי מייק מיטשל ווולט דורן.
את הדמויות מדבבים אנה קנדריק, ג'סטין טימברלייק, זואי דשנל, ראסל בראנד, ג'יימס קורדן, גוון סטפאני, איקונה פופ וקונאל נייאר. הסרט מציג שני טרולים שיוצאים למסע על מנת להציל את הכפר שלהם מהאסון של הברגנים, שונאי הטרולים. הסרט הופץ בארצות הברית ב-4 בנובמבר 2016. בישראל הסרט יצא ב-13 באוקטובר 2016.
לסרט יצאה סדרת ספין אוף ב-19 בינואר 2018 בשם "טרולים: ממשיכים לרקוד!".
סרט המשך בשם "טרולים מסביב לעולם" שוחרר לאקרנים בארצות הברית ב-10 באפריל 2020.
הסרט השלישי בסדרה "טרולים 3: הקול טוב" יצא לאקרנים ב-17 בנובמבר 2023.
תקציר העלילה

טרול זעפן בשם בראנץ' (ג'סטין טימברלייק) יוצא יחד עם פופי (אנה קנדריק) למסע להצלת אוכלוסיית עיר הטרולים מפני הברגנים, יצורים שצדים את הטרולים על מנת לאכול אותם וכך לחוות אושר.
מדבבים באנגלית ובעברית

אנה קנדריק/עינת אזולאי - פופי, הנסיכה של עיר הטרולים. הגיבורה הראשית של הסרט.
ג'סטין טימברלייק/לירון לב - בראנץ', טרול ממורמר ושורד, מאז שאיבד את סבתא שלו בילדותו, לא היה יכול לשיר, בסוף הסרט ברנץ' מתרכך ושר כדי להחזיר את השמחה לטרולים האחרים.
ראסל בראנד/פז פרל - קריק, טרול עם אישיות חיובית וחוכמה בודהיסטית, בסוף הסרט בגד בטרולים והצטרף לשף.
ג'יימס קורדן/יפתח אופיר - ביגי, טרול ענק.
גוון סטפאני/נועה קירל - די ג'יי סוקי, הדי ג'יי של עיר הטרולים.
איקונה פופ/נטע טמשה ונועה לפידות - סאטין ושניל, טרוליות תאומות אשר מכורות לאופנה.
קונאל נייאר/תום אידלסון - איש היהלומים, טרול כסוף, מנצנץ ועירום.
מג דאנגליס - מוקסי דודרופ, טרולית מרקדת.
ריקי דילון - אספן הייץ, טרול על סקייטבורד.
כריסטין ברנסקי/איילת רובינסון - שף, ברגנית מרושעת. הנבלית הראשית של הסרט.
ג'ון קליז/אלברט כהן - המלך גריטסל, מלך הברגנים. אביו של הנסיך גריטסל, מת כאשר בנו התבגר.
כריסטופר מינץ-פלאס/דן קיזלר - הנסיך גריטסל, מלך הברגנים מאז מות אביו.
זואי דשנל/אלונה אלכסנדר - ברידג'ט, ברגנית טובת לב שעובדת אצל טבחית הברגנים.
וולט דוהרן/שרון כהן - איש הענן.
ג'פרי טמבור/שאול עזר - המלך פפי, מלך הטרולים ואביה של פופי.
מוט (כלי נשק)

לוחמי בוג'וטסו יפניים חמושים במוט בו.
איור המתאר לחימה באמצעות מוט מסוג Quarterstaff
מוטות בו יפניים
המוט - מקל ארוך (בגובה של אדם ומעלה) וגלילי מחומר קשיח, לרוב עץ או מתכת - משמש מאז שחר האנושות ככלי נשק, לרוב כאמצעי לחימה לא קטלני. יתרונותיו של מוט הלחימה הם פשטותו, רב-שימושיותו וזמינותו: שכן כל מקל ארוך מספיק, כגון מוט הליכה או מקל רועים או ידית של כלי חקלאי (כגון חרמש או קלשון), יכול לשמש כנשק בעת הצורך. מהמוט הפשוט התפתחו מוטות שמחודדים בקצה אחד ומהם החנית, הרומח, הכידון ומגוון נשקי מוט המאופיינים בסוגים רבים של להבים וראשי קרב בקצה שלהם.
לחימה עם מוט

המוט הוא נשק דו-ידני ולרוב הלחימה בו נעשית תוך החזקתו בשתי הידיים ורק לעיתים רחוקות ביד אחת (לעומת לחימה במוטות קצרים). המוט משמש גם להתקפה וגם להגנה, על ידי חסימת מכות מכלי נשק אחרים. לרוב המוט מסווג כאמצעי לחימה לא קטלני שמטרתו בעיקר לפצוע ולהמם את היריב, למרות שבתיאוריה אפשר גם להרוג איתו. המוט הפשוט אינו יעיל נגד שריון גוף ויכול להישבר ממהלומות חזקות של גרזן קרב או חרב כבדה. מסיבות אלו המוט הפשוט אינו משמש כנשק צבאי בשדה הקרב אלא בעימותים צבאיים-למחצה או אזרחיים (כגון נזיר שאולין שהודף שודדים).
המוט הוא נשק רווח באמנויות לחימה ובפרט באלו שמוצאן ביפן, סין ומזרח אסיה. ביפן המוט נקרא "בו" - Bō (אנ') ואורכו הוא כ-6 שאקות (180 ס"מ). אמנות הלחימה במוט נקראת בוג'וטסו (אנ'). המוט משמש גם ככלי לחימה בוו-שו ("קונג פו"), כולל בידי נזירים, בשל היותו פשוט ולא קטלני, וגם עקב תפוצתו הרבה ככלי שמשמש גם לעבודה, הליכה ושימושים לא אלימים. לחימה במוט רווחת גם בהודו, כחלק מאמנות הלחימה סילאמבאם (אנ').
באירופה של ימי הביניים והרנסאנס, מוט לחימה נקרא Quarterstaff (אנ') ואורכו הוא 6–9 רגל (1.8–2.7 מטרים). לעיתים הקצוות שלו מחוזקים בציפוי מתכת. בפורטוגל וספרד התפתחה אמנות הלחימה Jogo do pau (אנ') שמתרכזת בלחימה באמצעות מוט.
בתרבות

בימינו המוט אינו נפוץ ככלי נשק אך מופיע ביצירות בדיוניות רבות – בעיקר קומיקס וקולנוע – כנשקם של נינג'ות, נזירי שאולין, גיבורי-על ולעיתים גם נבלי-על. בין הדמויות הידועות שמוט הוא נשקן העיקרי נמנות: דונטלו מצבי הנינג'ה, גמביט מהאקס-מן, ג'ון הקטן מסיפורי רובין הוד, צ'יטרה מחתולי הרעם ועוד.
בתרבות היהודית והנוצרית, מוט עץ בלתי מעובד, שדומה בצורתו למקל רועים או מטה רועים, משמש כסמל למנהיגות, בעיקר מנהיגות דתית. שימוש זה התקבע בעקבות מטה משה וסיפור יציאת מצרים: משה רבנו השתמש במטה הרועים שלו לבצע נסים, אותות ומופתים ושימש כסמל למנהיגותו. לכל ראש שבט משבטי ישראל היה מטה משלו. שימוש זה התגלגל לשרביט המלוכה ולמטה הבישוף בנצרות.
ראו גם

כלי נשק דומים:
נשק מוט
חנית
אלה (כלי נשק)
אמנויות לחימה:
בוג'וטסו (Bōjutsu)
ז'וגו דו פאו (Jogo do pau)
סילאמבאם (Silambam)
למאר סטיבנס

| --- | --- |

סטיבנס, 2021
 לידה:  9 ביולי 1997  (בן 27) פילדלפיה, פנסילבניה, ארצות הברית
 עמדה:  סמול פורוורד
 גובה:  2.01 מטר
 מספר:  24
 מכללה:  אוניברסיטת המדינה של פנסילבניה
 דראפט:  לא נבחר, 2020
 קבוצות כשחקן
 2020–2023 2023–2024 2024–:  קליבלנד קאבלירס בוסטון סלטיקס ממפיס גריזליס
למאר ברנדון סטיבנס (באנגלית: Lamar Brandon Stevens; נולד ב-9 ביולי 1997) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדת הסמול פורוורד.
קריירת מכללות

סטיבנס נולד בפילדלפיה שבפנסילבניה, ובין השנים 2016–2020 למד באוניברסיטת המדינה של פנסילבניה ("פן סטייט"). לאורך ארבע עונותיו בקבוצת הכדורסל של האוניברסיטה העמיד ממוצעים של 16.3 נקודות, 6.5 ריבאונדים ו-1.9 אסיסטים למשחק. סיים את קריירת המכללות שלו במקום השני בטבלת קלעי האוניברסיטה בכל הזמנים, עם 2,207 נקודות - 7 נקודות פחות מהמחזיק בשיא טיילור באטל.
קריירה מקצועית

לאחר שלא נבחר בדראפט ה-NBA‏ 2020 חתם סטיבנס על "חוזה דו-כיווני" בקליבלנד קאבלירס, ובאפריל 2021 חתם בקבוצה על חוזה NBA סטנדרטי. ב-12 בינואר 2022 קלע שיא קריירה של 23 נקודות, במשחק מול יוטה ג'אז. ביולי 2023, לאחר שלוש עונות בקליבלנד, הועבר בטרייד לסן אנטוניו ספרס אשר שחררה אותו.
בספטמבר 2023 חתם סטיבנס על חוזה בבוסטון סלטיקס.
בפברואר 2024 הועבר בטרייד לממפיס גריזליס, לצד שתי בחירות דראפט, תמורת אקסבייר טילמן.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | קליבלנד | 40 | 0 | 12.5 | 0.456 | 0.160 | 0.725 | 2.4 | 0.6 | 0.4 | 0.3 | 4.1 |
| 2021/2022 | קליבלנד | 63 | 13 | 16.1 | 0.489 | 0.277 | 0.707 | 2.6 | 0.7 | 0.5 | 0.3 | 6.1 |
| 2022/2023 | קליבלנד | 62 | 25 | 18.1 | 0.448 | 0.316 | 0.702 | 3.3 | 0.5 | 0.4 | 0.3 | 5.3 |
| 2023/2024 | בוסטון | 19 | 1 | 6.4 | 0.467 | 0.375 | 0.727 | 1.6 | 0.4 | 0.3 | 0.3 | 2.8 |
| קריירה |  | 184 | 39 | 15.0 | 0.467 | 0.285 | 0.711 | 2.7 | 0.6 | 0.4 | 0.3 | 5.0 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | קליבלנד | 2 | 0 | 4.4 | 0.500 | 1.000 | 1.000 | 1.5 | 0.0 | 0.0 | 0.0 | 2.5 |
| קריירה |  | 2 | 0 | 4.4 | 0.500 | 1.000 | 1.000 | 1.5 | 0.0 | 0.0 | 0.0 | 2.5 |
הערות שוליים

↑  Cavaliers Sign Lamar Stevens to Multi-Year Contract
↑  Boston Celtics Sign Stevens
↑  Memphis Grizzlies complete trade with Boston Celtics
מונמבסיה

| --- | --- |
סלע מונמבסיה
סלע מונמבסיה
 מדינה:  יוון יוון
 מחוז:  לקוניה
 חבל ארץ:  פלופונסוס
 תאריך ייסוד:  המאה ה-6
 גובה:  15 מטרים
 אוכלוסייה:  ‏
  ‑ בעיירה:  67 (2021)
  ‑ צפיפות:  23 נפש לקמ"ר (2011)
 קואורדינטות:  36°41′00″N 23°03′00″E﻿ / ﻿36.6833333333333°N 23.05°E﻿ / 36.6833333333333; 23.05
 http://www.monemvasia.gov.gr/
  מפת מיקום  מפה מפורטת   (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמונמבסיה(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןמונמבסיה  he tabBackground:;tabBorder:#aaa;defaultTab:0;
מונמבסיה (ביוונית: Μονεμβασία) היא עיירה עתיקה בלקוניה בפלופונסוס בדרום יוון, ובה מתגוררים כ-4,000 איש.[דרוש מקור][דרושה הבהרה]
העיירה שוכנת על סלע ענק בגובה של 300 מטר ובאורך של 1,800 מטר המחובר לחוף בטומבולו (רצועת יבשה צרה ונמוכה) שעליו סלול כביש צר. שם המקום מורכב מהמילים moni "יחיד" ו-emvasi "כניסה", ואכן רק כניסה אחת מובילה אל העיירה הבנויה במורדות הדרומיים של הסלע. המקום מזכיר את סלע גיברלטר ולכן הוא מכונה גיברלטר של המזרח או הסלע.
העיירה נוסדה במאה ה-6 על ידי פליטים שברחו מפני פלישת הסלבים. עד 1471[דרושה הבהרה] נשלט האזור בידי האימפריה הביזנטית ולאחר מכן על ידי הוונציאנים והעות'מאנים. ב-1 באוגוסט 1821 נכבש המקום על ידי היוונים במסגרת מלחמת העצמאות היוונית.
בשנים האחרונות התפתח האזור מבחינה תיירותית אם כי בעיירה עצמה מתגוררים פחות ממאה איש. בעיירה בתי אבן עתיקים עם גינות קטנות, רחובות צרים המרוצפים באבנים קטנות, כנסיות רבות, שבהן בולטת כנסיית אגיה סופיה, וכן המבצר הוונציאני שנבנה במאה ה-16.
לאחר רפורמה של שנת 2011 לשטח העיירה סופח כפר אסופוס.
לנדקווארט

| --- | --- |
סמל לנדקווארטסמל לנדקווארט

מסטרליס
 מדינה:  שווייץ שווייץ
 קנטון:  גראובינדן גראובינדן
 מחוז:  לנדקווארט
 שפה רשמית:  גרמנית
 שטח:  18.9 קמ"ר
 גובה:  550 מטרים
 אוכלוסייה:  ‏
  ‑ בעיירה:  8,849 (31 בדצמבר 2017)
  ‑ צפיפות:  460 נפש לקמ"ר (2014)
 קואורדינטות:  46°58′N 09°32′E﻿ / ﻿46.967°N 9.533°E﻿ / 46.967; 9.533
 אזור זמן:  UTC +1
 http://www.landquart.ch/
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לנדקווארט(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.לנדקווארט(למפת גראובינדן רגילה) כור דאבוס סנט מוריץ שקוללנדקווארט(למפת גראובינדן מוגדלת) כור דאבוס סנט מוריץ שקוללנדקווארט  he tabBackground:;tabBorder:#aaa;defaultTab:0;
לנדקווארט (בגרמנית: Landquart) היא עיירה במחוז הנושא את אותו שם בקנטון גראובינדן שבשווייץ. העיירה הוקמה ב-1 בינואר 2012 כמיזוג של שני הכפרים איגיס ומסטרילס. שמה של העיירה לקוח משמה של שכונה באיגיס.
היסטוריה

איגיס מוזכר לראשונה במקור משנת 840 לערך בשם Ovinae או Aviuns. במקור משנת 1149 הוא מוזכר בשם Auuine, במקור משנת 1225 בשם Huiuns ובמקור משנת 1253 בשם Yges.
מסטרליס מוזכר לראשונה במקור משנת 1318 בשם Ponstrils ובמקור משנת 1345 בשם Bastrils.
גאוגרפיה ודמוגרפיה

שטחה הכולל של לנדקווארט הוא 18.9 קמ"ר . נכון לשנת 2014 מנתה אוכלוסיית העיירה 8,692 תושבים.
הערות שוליים

1 2  משרד הסטטיסטיקה הפדרלי של שווייץ
↑  הערך איגיס במילון ההיסטורי של שווייץ (בגרמנית)
↑  הערך מסטרליס במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
| --- | --- |
בקרת זהויות :  GND: 4198809-7  HDS: 008140  MusicBrainz: 1e3badbc-8e9a-406e-a177-035aa388bc67
לנדרי בנדר

| --- | --- |

 לידה:  3 באוגוסט 2000 (בת 24) שיקגו, ארצות הברית 
 מדינה:  ארצות הברית ארצות הברית
 תקופת הפעילות:  מ-2011
 מקום לימודים:  תיכון אוק פארק 
 פרופיל ב-IMDb
 
לנדרי בנדר (באנגלית: Landry Bender, נולדה ב-3 באוגוסט 2000) היא שחקנית אמריקאית. היא ידועה בשל כיכובה בסדרות של ערוץ דיסני "קרש וברן" כקליאו ו"תמיד ביחד" כסיד ריפלי ובסדרה של נטפליקס "צער גידול בנות - הדור הבא" כרוקי.
חיים אישיים

בנדר נולדה בשיקגו, אילינוי. היא עברה לפיניקס באריזונה עם משפחה כאשר הייתה בת שנתיים. התחילה לשחק בהפקות תיאטרון מקומיות כאשר הייתה בת 5. בשנת 2018 סיימה את לימודיה בבית הספר התיכון העצמאי באוק פארק, קליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2011 | מבוגר אחראי | בלית' פדולה |  |
| 2019 | A World Away | זואי כריסטופוליס |  |
פילמוגרפיה > טלוויזיה

| שנה | שם | דמות | הערות |
| --- | --- | --- | --- |
| 2014-2012 | קרש וברן | קליאו | תפקיד ראשי; 35 פרקים (2 עונות) |
| 2014 | ג'ייק והפיראטים מארץ לעולם לא | אחות קטנה | דיבוב; פרק: "The Singing Stones" |
| 2016-2015 | תמיד ביחד | סיד ריפלי | תפקיד ראשי; 30 פרקים (2 עונות) |
| 2015 | ליב ומאדי | סיד ריפלי | פרק: "Haunt-a-Rooney" |
| 2016, 2019 | חוקי המרפי של מיילו | דמויות שונות | דיבוב; 2 פרקים |
| 2019-2017 | משמר האריות | מאקיני | דיבוב; 27 פרקים |
| 2020-2017 | צער גידול בנות - הדור הבא | רוקי | תפקיד משני; 16 פרקים |
| 2019 | מחפשים את אלסקה | שרה בנקהאד הרברט | תפקיד ראשי; 8 פרקים |
| 2021 | הרפובליקה של שרה | בלה וויט'מור | תפקיד ראשי; 13 פרקים |
מונטיצ'לו

ערך זה עוסק באחוזתו של תומאס ג'פרסון. אם התכוונתם למשמעות אחרת, ראו .
מונטיצ'לו ב-1825
מונטיצ'לו על שטר של 2 דולרים משנת 1952
מונטיצ'לו על מטבע של 5 סנט
גן הירקות במונטיצ'לו
מונטיצ'לו (אנגלית: Monticello), הממוקמת סמוך לשרלוטסוויל שבוירג'יניה, הייתה אחוזתו של תומאס ג'פרסון, המחבר העיקרי של הצהרת העצמאות של ארצות הברית והנשיא השלישי של ארצות הברית. הבית עוצב על ידי ג'פרסון עצמו והוא נמצא בראש פסגה בגובה 260 מטרים, אחת מפסגות רכס ההרים הדרום-מערבי, המקביל להרי בלו רידג'. משמעות המילה מונטיצ'לו באיטלקית היא "הר קטן"
דמות החזית המערבית של האחוזה מופיעה על הצד האחורי של מטבע ה-5 סנט האמריקני. בין השנים 1928–1966 מונטיצ'לו הופיעה גם על השטר של שני דולרים.
מונטיצ'לו ואוניברסיטת וירג'יניה, שהוקמה גם כן על ידי ג'פרסון, הוכרזו כאתר מורשת עולמית ב-1987.
היסטוריה

הקמת מונטיצ'לו החלה ב-1768 וג'פרסון עבר לביתן הדרומי באחוזה ב-1770. העיצוב המקורי התבסס על הסגנון הקלאסי של האדריכלות הפלדיאנית. כשג'פרסון עזב את מונטיצ'לו ב-1784 למסע ממושך באירופה העיצוב המקורי של הבית כמעט הושלם, למעט האכסדרות ועיצובי העץ הקישוטיים בפנים. כשג'פרסון שב ממסעו הוא החליט לשלב בבית עיצובים של בניינים פלדיאנים והריסות בניינים עתיקים שהוא ראה באירופה. העבודות הנוספות על פי תוכניות העיצוב החדשות החלו ב-1796. בניית מונטיצ'לו הושלמה ב-1809 עם בניית הכיפה.
ג'פרסון נפטר ב-4 ביולי 1826 והאחוזה עברה בירושה לביתו הבכורה מרת'ה ג'פרסון רנדולף. קשיים כלכליים גרמו למרת'ה למכור את האחוזה ב-1831 לג'יימס בארקלי, הרוקח המקומי. בארקלי מכר את האחוזה ב-1834 לאוריה לוי, היהודי-אמריקני הראשון ששירת קריירה מלאה כקצין בחיל הים האמריקני ושהגיע לדרגת קומודור (הדרגה הגבוהה ביותר בצי באותם ימים). נראה כי לוי רכש את הבית גם בשל הערכתו הרבה לג'פרסון. במהלך מלחמת האזרחים האמריקנית האחוזה נתפסה על ידי צבא הקונפדרציה ונמכרה. לאחר המלחמה, יורשיו של אוריה לוי (שנפטר ב-1862) הצליחו לקבל את האחוזה בחזרה.
בין יורשיו של אוריה לוי פרץ סכסוך על הזכויות על האחוזה, ובמהלך התקופה בה התנהלו הדיונים בבתי המשפט בניו יורק ווירג'יניה האחוזה סבלה מהזנחה. ב-1879 הסתיים הסכסוך המשפטי בין יורשיו של אוריה לוי, כאשר אחיינו ג'פרסון מונרו לוי, עורך דין ניו יורקי בולט וחבר הקונגרס האמריקני, רכש את הזכויות לאחוזה משאר היורשים. בדומה לדודו, ג'פרסון לוי דאג לתקן ולשקם את מונטיצ'לו לאחר התקופה בה האחוזה לא נשמרה בצורה ראויה.
ארגון פרטי שלא למטרות רווח בשם קרן תומאס ג'פרסון רכש את הבית מג'פרסון לוי ב-1923. הבית שופץ ושוחזר על ידי אדריכלים, ביניהם פיסק קמבל ומילטון גריג. מונטיצ'לו מופעל כיום כמוזיאון וכמוסד חינוכי. המבקרים במקום יכולים לבחון את החדרים בקומה הראשונה ובמרתף אך הכניסה לקומה השנייה והשלישית אינה מותרת לציבור המבקרים. מונטיצ'לו הוא הבית הפרטי היחיד בארצות הברית שהוכר כאתר מורשת עולמית. בין השנים 1989–1992 קבוצה של אדריכלים המתמחים בסקירת בתים היסטוריים יצרו אוסף של איורים מדויקים של הבית. איורים אלו שמורים בספריית הקונגרס האמריקני.